Take It & Shuvit

Take It & Shuvit ialah album studio sulung oleh kumpulan rock Malaysia, Pop Shuvit, dikeluarkan pada 2002 oleh Positive Tone dan EMI. Album ini mengandungi 15 lagu dan merupakan album pertama dan terakhir Pop Shuvit bersama bekas ahli Poetic Ammo, Point Blanc.Pop Shuvit takes it to the next level 
 Free Malaysia Today (April 26, 2012). Retrieved January 12, 2018. Versi pembungkusan semula album ini, Take It & Shuvit Again dikeluarkan pada 20 Disember 2003.

Latar belakang
Album ini terdiri daripada 15 lagu, termasuk 4 outtakes. Ia juga mengandungi lagu "Jump" yang pernah dipopularkan oleh kumpulan hip hop Amerika, Kris Kross, yang mana ia dikeluarkan sebagai single pertama kumpulan itu. "Skaters’ Anthem" telah dipilih sebagai lagu tema kempen Summer X-Games dan menjadi lagu tempatan yang paling banyak dimuat naik dalam sejarah industri muzik Malaysia. Take It & Shuvit juga menjadi album petama dan terakhir Pop Shuvit yang menampilkan Point Blanc sebagai vokalis utama kedua, sebelum meninggalkan kumpulan itu untuk bergiat aktif bersama Poetic Ammo dan kemudiannya meneruskan kerjaya solo. Ia juga menjadi album pertama Pop Shuvit menampilkan kolaborasi bersama artis luar negara. Kumpulan rock Filipina, Slapshock tampil dalam lagu "Dog Eat Dog (Pinoy Metal Assault)". Album ini juga dikeluarkan di Jepun pada 2003 dengan kulit album berbeza.

Senarai runut

Sejarah keluaran
 Negara Tarikh Format Label Malaysia 5 November 2002 CD, kaset, muat turun digital Positive Tone, EMI 

Rujukan

Kategori:Album 2002
Kategori:Album Malaysia tahun 2002
Kategori:Album Pop Shuvit